Wie amigs an unsere summerliche LIVE Events, hets das Mol im Skihütte-Zelt e Live-Band geh. D Funky Chics hän mit ihrne in virtuoser Perfektion vorträgene Funk-Latin-Pop-Rock-Stück d Gäst regelrecht vo de Stüehl grisse und restlos begeischteret. Die 9 junge Musiker us Prattele und Augst sin bi uns zum erschte Mol vor Prattler Publikum uftrette und hän das vo Afang ah problemlos chönne mitrisse. Ihri musik isch wirklich unter d Huut gange.